ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670043993

ขอให้ติดตั้งป้ายห้ามทิ้งขยะและแจ้งวันเวลาที่ชัดแจ้งที่จะจัดเก็บขยะมูลฝอย  บริเวณไหล่ทางเส้นถนนพัฒนาชนบท 3 แขวงคลองสองต้นนุ่น เขตลาดกระบัง กรุงเทพมหานคร จุดสังเกตตั้งอยู่เยื้องกับปากซอยพัฒนาชนบท 3 แยก 19 ตรงข้ามกับร้านขายเนื้อ(ไม่มีชื่อร้าน) ดังกล่าว  เนื่องจากผู้ร้องแจ้งว่า บริเวณดังกล่าวจากเดิมเคยเป็นสถานที่ที่ทางหน่วยงานนำถังขยะมาวางไว้ เพื่อให้ประชาชนในพื้นที่นำขยะมูลฝอยมาทิ้ง ซึ่งจะมีบุคคลเร่ร่อน มาทำการคุ้ยขยะมูลฝอยและขโมยถังขยะไปด้วย ทำให้ในพื้นที่ไม่มีถังขยะและมีวัชพืชขึ้นสูง ทำให้ประชาชนในพื้นที่ และประชาชนที่อาศัยอยู่ในพื้นที่ใกล้เคียงนำขยะมูลฝอยใส่ถุงดำ และนำมาวางไว้โดยไม่มีถังขยะแต่อย่างใด ส่งผลให้มีสุนัขเข้าไปคุ้ย และคาบขยะมูลฝอยไปทิ้งบริเวณบ้านเรือนของประชาชนในพื้นที่มา 1 ปีแล้ว เมื่อวันที่ 13 ตุลาคม 2567 ผู้ร้องได้ร้องขอการจัดสรรถังขยะมาวางบริเวณดังกล่าว หลังจากนั้นได้รับทราบรายงานผลการพิจารณาจาก กรุงเทพมหานคร ตามเลขที่รับแจ้ง Traffy Fondue (HW7BCH) แจ้งว่า กรุงเทพมหานคร โดยสำนักงานเขตลาดกระบัง ฝ่ายรักษาความสะอาดและสวนสาธารณะ ดำเนินการตรวจสอบและแก้ไขปัญหาดังกล่าวเรียบร้อยแล้ว ในการนี้ ขอบขอบคุณท่านที่ช่วยดูแลความเป็นระเบียบเรียบร้อยของบ้านเมือง หากมีข้อสังสัยโปรดติดต่อฝ่ายรักษาความสะอาดและสวนสาธารณะ หมายเลขโทรศัพท์ 02 326 9013 ผู้ร้องจึงสังเกตว่าช่วงก่อนหน้านี้(ไม่ทราบวันที่และเวลาที่แน่ชัด) ได้มีเจ้าหน้าที่ฯ ดำเนินการลงพื้นที่นำถังขยะมาวางในจุดต่างๆเรียบร้อยแล้ว แต่ปัจจุบัน (วันที่ 7 พฤศจิกายน 2567) พบผู้พักอาศัยในพื้นที่นำขยะมูลฝอยมัดใส่ถุงดำมาวางทิ้งไว้บริเวณตรงข้ามร้านขายเนื้อ (ไม่มีชื่อร้าน) ซึ่งเป็นจุดเดิมที่กลุ่มบุคคลดังกล่าวเคยทำการนำขยะมาวางไว้ทิ้งไว้เป็นประจำ ซึ่งไม่ใช่จุดตั้งถังขยะในปัจจุบันแล้ว  ผู้ร้องประสงค์ให้ติดตั้งป้ายห้ามทิ้งขยะในบริเวณพื้นที่ตรงข้ามกับร้านขายเนื้อ(ไม่มีชื่อร้าน) ดังกล่าว และแจ้งประชาสัมพันธ์ให้ผู้พักอาศัยในพื้นที่ทราบให้ชัดเจนเกี่ยวกับวันและเวลาที่จะเข้าไปจัดเก็บขยะมูลฝอยในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata